VI.2.2.1. Tikkist*: Гef akken id-yenna Y.Reuter « Tikkist d taseddart tangarut usizel n wanya n tesiwelt imi d iseggasen i deg zemren ad εeddin mbla ma tella-d tsiwelt fell-asen »52.Tikkist, d tagnit anda ulac akud n tesiwelt, ɣef leḥsab n wakud n teḥkayt.53 Tikkist d tagnit anda id-ḍerrun inaḍruyen acu kkan tasiwelt teεda fell-asen ur d wwi ara awal fell-asen, d tagnit anda akud n tesiwelt ( akud n tsiwelt:ATs=0 ,akud teḥkayt:ATḥ=n)54;meḥsub, ḍran-d inaḍruyen acu kkan amsawal ur ten-id-yeḥkara .Amsawal yesxdem tifyar neɣ limara yecban ɛeddan10 n yiseggasen. S wakka ad nefhem belli amsawal yesexdam tikkist i wakken ad yessazel anya n tesiwelt s useεadi n wakud n teḥkayt mebla ma yeḥkka-d ayen yeḍran deg wakud-agi akka ara tid-nwali deg imdeyaten-agi ara d nekkes deg wamud agi n tullisin « Tajmilt i wattan » ;Deg tullist « Tagujilt » :« Akken kan yuweḍ waggur, argaz aḍḥan ibeddel ṣṣifa,ad as-tiniḍ mačči d win-a iruḥen. Yuɣal am uydi, yecba sedna Yub neɣ ameṣmar-nni yuddin ɣef telwiḥt. Tebrek n yiḍ tettusbeɣ-d, netta mazal-it yecqa ; akken imiren iwala ṭṭlam ileḥq-d, yuli ɣer tqacuct akk εlayen di lbabur-nni, yewwet ɣer lğib-is, ijebd-d ddeḥ-nni is-id-tefka Ḥurya ass-nni mi id-yuneg, dɣa terza-d tugna-s ɣer wallaɣ-is, yemmekta-d awalen inggura itenicerken, akken diɣ id-yemmekta tamuɣli n yemma-s εzizen, neɣ taddart-is ihuzzen s rrwaḥ-is. »Sb11.Deg umdya-agi tella tikkist, laxaṭar amsawal yesεedda akud n teḥkayt,ur t-id-yeḥkara, limara ɣef aya : “ yewweḍ wagur ɣef rwaḥ n Ḥamid.”Amsawal yeweṣfed amek yuɣal Ḥamid, mebla ma yeḥkka-d acu yeḍran lemuda neɣ teɣzi n waggur-nni.